กระบี่ไร้เทียมทาน

กระบี่ไร้เทียมทาน  เป็นละครโทรทัศน์ประเภทบันเทิงคดีกำลังภายใน จำนวน 60 ตอน ในปีพ.ศ.2522 (1979) ผลิตและออกอากาศทางช่อง อาร์ทีวี(เอทีวี) (Rediffusion Television) ในฮ่องกง โดยเรตติ้งเฉลี่ย 22.5 % ของจำนวนประชากรฮ่องกงทั้งหมดในปีนั้น เท่ากับมีคนดูสดเฉลี่ยต่อตอนอยู่ที่ 1,109,250 คนในฮ่องกง (เรื่องแรกของช่อง RTV ที่มีผู้ชมดูสดเฉลี่ยต่อตอนเกินล้านคน)
และยังถูกสร้างเป็นภาพยนตร์โดยชอว์บราเดอร์ในปี 1983 โดยมีฉีเส้าเฉียนกลับมารับบท ฮุ้น ปวยเอี๊ยง อีกครั้ง
เรื่องย่อ.
เรื่องราวคือการเดินทางของฮีโร่ที่ชื่อ ฮุ้น ปวยเอี๊ยง จากคนรับใช้ผู้ต่ำต้อยในสำนักบู๊ตึ๊ง สู่การเป็นนักสู้ที่โดดเด่นในโลกแห่งการต่อสู้
โครงเรื่อง.
แม้ว่า ฮุ้น ปวยเอี๊ยง (หยุน เฟยหยาง) ดูเหมือนจะไร้ความสามารถด้านการต่อสู้ และถูกศิษย์ในสำนักดูหมิ่น แต่จริง ๆ แล้วเขาเป็นนักสู้ที่มีความสามารถมากที่สุดในบรรดาศิษย์ทุก ๆ คนในสำนัก ทุกคืนตั้งแต่วัยเด็ก ฮุ้น ปวยเอี๊ยง แอบฝึกฝนศิลปะการต่อสู้ในป่าซึ่งสอนเขาโดยอาจารย์สวมหน้ากากซึ่งมีตัวตนเป็นความลับแม้กระทั่งสำหรับเขาด้วย
เขาเป็นลูกนอกสมรสของ แชซ้ง เจ้าสำนักบู๊ตึ๊ง อย่างไรก็ตามในลัทธิเต๋าเขาต้องเป็นพรหมจรรย์ แชซ้งไม่กล้ายอมรับว่า ฮุ้น ปวยเอี๊ยง เป็นลูกชายของเขา หรือด้วยความกลัวที่จะถูกค้นพบความจริงจึงยอมรับ ฮุ้น ปวยเอี๊ยง เป็นลูกศิษย์อย่างเป็นทางการของสำนัก
การแข่งขันกับละครของทีวีบีและการเปลี่ยนตัว.
กลางปีพ.ศ. 2522 (1979) อาร์ทีวี ได้เปิดตัวละครศิลปะการต่อสู้เรื่อง "กระบี่ไร้เทียมทาน" (Reincarnated 1979) นำแสดงโดย "ฉีเส้าเฉียน" รับบท ฮุ้นปวยเอี้ยง, เหมียวเข่อซิ่ว รับบท ต๊กโกวหงส์, หม่าเหมียนเอ๋อ รับบท ลุ้นอ้วงยี้ และหวีอันอัน รับบท โป่วเฮียงกุน ออกอากาศ 9 กรกฎาคม - 28 กันยายน พ.ศ. 2522 ทุกวันจันทร์-ศุกร์ เวลา 20:00-21:00 น. เป็นละครที่ถ่ายไปออกอากาศไป เมื่อลงสู่จอโทรทัศน์โดยรอบปฐมทัศน์เปิดตัวละครสัปดาห์แรก(จันทร์ถึงศุกร์) สามารถมีผู้ชมโดยเฉลี่ยมากกว่าหนึ่งล้านสองแสนคนในฮ่องกง จากความนิยมปากต่อปาก ต่อมาในสัปดาห์ที่สอง(จันทร์ถึงศุกร์) ได้สร้างปรากฏการณ์ที่ไม่เคยเกิดขึ้นมาก่อนกับทางช่องอาร์ทีวี คือ สามารถทำเรตติ้งเฉลี่ยได้สูงกว่าละครจากทีวีบีที่ฉายชนในช่วงเวลาเดียวกันได้เป็นครั้งแรก โดยมีผู้ชมโดยเฉลี่ยถึงหนึ่งล้านห้าแสนคนในฮ่องกง (เบียดเรตติ้งรายการทีวีของช่องทีวีบี ณ. ขณะนั้นที่ได้เรตติ้งเฉลี่ยห้าวันเพียงหนึ่งล้านสามแสนคน กลายเป็นประเด็นร้อนแรงตามหน้าหนังสือพิมส์) และยังคงทำเรตติ้งได้ดีอย่างต่อเนื่องในสัปดาห์ถัด ๆ มา จากเดิมที่คาดการณ์ไว้ว่าจะถ่ายทำแค่ 30 ตอนจบ ด้วยความนิยมเป็นอย่างดี อาร์ทีวีเพิ่มเป็น 60 ตอนจบ
ต่อมา ฉีเส้าเฉียน เริ่มมีปัญหากับทางช่องและมีข่าวลือตามมาอีกมากมาย จึงจำเป็นต้องมีการเปลี่ยนตัวพระเอกของเรื่องเป็น กู้กวนจง แทนในภายหลัง ถึงแม้ว่าในตอนนั้น ฉีเส้าเฉียน จะกลายเป็นฮุ้นปวยเอี้ยงที่ครองใจผู้ชมละครทางช่องอาร์ทีวี ไปแล้วก็ตาม แต่ด้วยการแสดงที่กล้าหาญและไม่ธรรมดาของ กู้กวนจง ซึ่งไม่ได้ด้อยกว่า ฉีเส้าเฉียน ทำให้ละครเรื่องนี้ยังคงได้รับความนิยมในระดับที่ดี สามารถทำ%เรตติ้งผู้ชมได้ 40% (ไม่ใช่เรตติ้งเฉลี่ยแต่เป็นเรตติ้งสูงสุด)สำหรับช่องอาร์ทีวีถือว่าเรตติ้งดังกล่าวสูงมากแล้ว เพราะก่อนหน้านี้ไม่มีละครทางช่องอาร์ทีวีเรื่องไหนทำเรตติ้งได้ขนาดนี้มาก่อน
เพื่อขัดขวางเรตติ้งไม่ให้สูงไปกว่านี้ทางทีวีบีได้แก้เกมโดยหยิบบางตอนในนวนิยายของโกวเล้งเรื่อง "ชอลิ่วเฮียง จอมโจรจอมใจ" มาสร้างและดึงนักแสดงชั้นแนวหน้าของทางช่อง อย่าง เจิ้งเส้าชิว มารับบท ชอลิ้วเฮียง,เจ้าหย่าจือ รับบท โซวย่งย้ง,วังหมิงฉวน รับบท ซิมฮุ่ยซัง,อู๋ม่งต๊ะ รับบท โอวทิฮวย เป็นต้น และเร่งการถ่ายทำ เพื่อจะชิงพื้นที่ของเรตติ้งที่หายไปกลับคืนมาจากละครของทางอาร์ทีวีเรื่องนี้ เมื่อได้ออกอากาศในวันที่ 3 กันยายน พ.ศ. 2522 ชนกับ กระบี่ไร้เทียมทาน ในที่สุดทาง ทีวีบี ก็สามารถขัดขวางเรตติ้งละคร "กระบี่ไร้เทียมทาน" ได้สำเร็จทำให้เรตติ้งเฉลี่ยต่อตอนในช่วงท้าย ๆ (ตั้งแต่ตอนที่ 41-60) ของ กระบี่ไร้เทียมทาน ทำได้น้อยมาก
เรตติ้งในฮ่องกง.
สำหรับช่อง อาร์ทีวี (เอทีวี) ถือว่าละครเรื่อง กระบี่ไร้เทียมทาน ประสบความสำเร็จ ในเชิงฝ่ากำแพง "ค่านิยมดูเฉพาะช่องทีวีบีของชาวฮ่องกง" ได้สำเร็จ(ชั่วขณะ)
เป็นที่ทราบกันดีว่าโดยทั่วไปเรตติ้งละครของช่อง ทีวีบี (TVB) จะสูงมากกว่าช่อง อาร์ทีวี (RTV)หรือเอทีวี (ATV) อยู่หลายเท่า หรือแม้แต่ละครธรรมดาที่ไม่ค่อยฮิตของทีวีบี ก็ยังมีเรตติ้งที่สูงกว่า ละครฮิตของช่องอาร์ทีวี(เอทีวี) 
เนื่องจาก วัฒนธรรมการดูโทรทัศน์ในฮ่องกง "(ค่านิยมดูเฉพาะช่องทีวีบี)" ได้ฝังรากลึกอยู่ในใจของผู้ชม(ส่วนใหญ่)ชาวฮ่องกง ส่งผลให้ช่องทีวีบีมีเรตติ้งที่สูงมากและสูงกว่าทุกช่องที่เป็นคู่แข่ง ในยุคทองของเรตติ้งละครในฮ่องกง คือช่วง ค.ศ. 1977-1989 ละครของช่องทีวีบีจะมีผู้ชมโดยเฉลี่ย 2-3 ล้านคนดูต่อตอนเป็นประจำทุกคืนอยู่แล้ว แล้วแต่ว่าเรื่องไหนจะสามารถดึงยอดคนดูได้เยอะกว่ากัน
และโดยส่วนใหญ่จำนวนผู้ชมละครของทางช่องอาร์ทีวี(เอทีวี) เฉลี่ยจะอยู่ที่ 5 แสนคน ถึงสูงสุดไม่เกิน 1.5 ล้านคนดูต่อตอน ดังนั้นละครของทางช่องนี้จึงมีจำนวนมากมายหลายเรื่องที่มียอดคนดูเฉลี่ยต่อตอนอยู่ที่ 500,000-999,999 คนเท่านั้น และจะมีน้อยเรื่องที่สามารถสร้างปรากฎการณ์ทำยอดคนดูเฉลี่ยถึง 1 ล้านคน 
สำหรับช่องอาร์ทีวี(เอทีวี) ถ้ามีละครเรื่องไหนทำยอดผู้ชมเฉลี่ยต่อตอนถึงหนึ่งล้านคนขึ้นไปจะถูกเรียกว่า "ประสบความสำเร็จ" ในขณะเดียวกันในช่วงยุคทองของวงการโทรทัศน์ เรตติ้งเฉลี่ยหนึ่งล้านคนสำหรับช่องทีวีบี ถือว่าน้อยมาก
ละครของช่องอาร์ทีวี(เอทีวี) มีจำนวนมากมายที่เรตติ้งเฉลี่ยไม่ถึง 20 จุดเปืด ดังนั้น ละครเรื่อง "กระบี่ไร้เทียมทาน" นับได้ว่าเป็นหนึ่งในละครน้อยเรื่องของทางช่องอาร์ทีวี(เอทีวี)ที่มียอดผู้ชมเฉลี่ยต่อตอนเกิน หนึ่งล้านคนดู ถือได้ว่า ประสบความสำเร็จมากแล้ว สำหรับช่องอาร์ทีวี(เอทีวี) และยังมีละครเรื่องอื่น ๆ เช่น "แผ่นดินรักแผ่นดินเลือด" (大地恩情 1980) และ "วัยฝัน ยอดนักไอคิว" (IQ成熟時 1981) ที่มียอดผู้ชมโดยเฉลี่ยเกินหนึ่งล้านคนดูต่อตอนได้ด้วยเช่นกัน
เรตติ้ง(ครั้งแรก)ในเมืองไทย.
ในปีพ.ศ. 2523 ทางช่อง 3 มีละครฮ่องกงที่สร้างปรากฎการณ์ ฮิตถล่มทลายทั่วประเทศไทยถึงสองเรื่องในปีเดียวกัน คือ กระบี่ไร้เทียมทาน และ เจ้าพ่อเซี่ยงไฮ้ 
ในอดีตละครชุดเรื่อง กระบี่ไร้เทียมทาน ได้มีการออกอากาศครั้งแรกทางช่อง 3 ในปีพ.ศ. 2523 สร้างความเกรียวกราวในไทยมาก และมีเรตติ้งตอนจบ สูงถึง 88% (จากจุดเปิดที่สามารถรับชมช่อง 3 ได้ทั่วประเทศ) ส่งให้ดารานำทั้งสามคนคือ ฉีเส้าเฉียน , กู้กวนจง และ หวีอันอัน กลายเป็นขวัญใจจอแก้วในเมืองไทย ทันที 
เรตติ้งดังกล่าวสูงเป็นอันดับสองรองจากละครฮิตของทีวีบีที่ฉายทางช่อง 3 ในปีเดียวกัน คือ เจ้าพ่อเซี่ยงไฮ้ ที่มีเรตติ้งตอนจบ สูงถึง 90% (จากจุดเปิดที่สามารถรับชมช่อง 3 ได้ทั่วประเทศ)
การออกอากาศในต่างประเทศ.
ตอนออกอากาศ(ครั้งแรก) ได้รับการต้อนรับอย่างอบอุ่นทั้งในไต้หวัน และ ไทย อีกทั้งบทเพลงนำประกอบละครก็เป็นที่จดจำ โดยในไทย ได้ออกอากาศทางช่อง 3 เมื่อปี พ.ศ. 2523 (1980) ในวันจันทร์ พุธ และศุกร์ แต่เมื่อออกอากาศไปได้สักระยะ ละครได้รับความนิยมอย่างมากจนทางช่องต้องขยายวันออกอากาศเป็นจันทร์ถึงศุกร์ โดยมี จิราวัฒน์ วชิรศรัณย์ภัทร และศิริพร วงศ์สวัสดิ์ ให้เสียงพากย์
ต่อมามีการสร้างเป็นภาพยนต์ในค่าย ชอว์บราเดอร์ ในปีพ.ศ. 2526 (1983) เรื่อง กระบี่ไร้เทียมทาน
(Bastard Swordsman) เป็นเรื่องราวอิงจากละครเรื่อง กระบี่ไร้เทียมทาน
ตามต่อด้วยภาพยนต์เรื่อง กระบี่ไร้เทียมทาน ภาค 2 (Return Of Bastard Swordsman 1984)